Ρέι Μπράντμπερι

Ο Ρέι Μπράντμπερι (Ray Douglas Bradbury, 22 Αυγούστου 1920 – 5 Ιουνίου 2012) ήταν Αμερικανός συγγραφέας και σεναριογράφος επιστημονικής φαντασίας, τρόμου και μυστηρίουΑντίο, Ρέι Μπράντμπερι , ΕΡΤ, 06 Ιουνίου 2012. Για την επίδρασή του στη λογοτεχνία επιστημονικής φαντασίας του 20ού αιώνα, αποκαλείτο «πατέρας» της επιστημονικής φαντασίας.Πέθανε ο Ρέι Μπράντμπερι «πατέρας» της επιστημονικής φαντασίας, ΤΑ ΝΕΑ, 6/6/2012 Αναγνωρίζεται ως ο συγγραφέας του οποίου το έργο εξασφάλισε στη σύγχρονη λογοτεχνία επιστημονικής φαντασίας ευρύτερη αναγνώριση. Του άρεσε ιδιαίτερα ο Έντγκαρ Άλαν Πόου, χάρη στον οποίο ανακάλυψε τη λογοτεχνία μόλις στα επτά του χρόνια. Στις αφηγήσεις του Μπράντμπερι η καθημερινότητα μετασχηματίζεται σε ασυνήθιστη και πολλές φορές επικίνδυνη δυστοπία. 

Είχε λάβει πολλές διακρίσεις, μεταξύ των οποίων το «Εθνικό Μετάλλιο Τεχνών των ΗΠΑ» που του απένειμε ο Πρόεδρος των ΗΠΑ Τζορτζ Μπους το 2004, και το μετάλλιο της «Ordre des Arts et des Lettres» της Γαλλίας.

Γνωστότερα έργα του, το «Φαρενάιτ 451» ("Fahrenheit 451"), «Τα Χρονικά του Άρη» ("The Martian Chronicles") και «Ο Εικονογραφημένος Άνθρωπος» ("The Illustrated Man"). Πολλά από τα έργα του έχουν διασκευαστεί για την τηλεόραση και τον κινηματογράφο.

Εργογραφία
Ο Μπράντμπερι έγραψε 27 βιβλία και περισσότερες από 600 σύντομες ιστορίες. Επίσης, διηγήματα, ποιήματα, θεατρικά έργα και σενάρια. Δικό του είναι το σενάριο της ταινίας "Μόμπι Ντικ" που γύρισε το 1956 ο Τζον Χιούστον. Έγραψε και σενάρια για την τηλεόραση, την «Τέταρτη Διάσταση» και τα επεισόδια της σειράς «Ο Αλφρεντ Χίτσκοκ παρουσιάζει». Ακολουθεί κατάλογος με τα έργα του που έχουν κυκλοφορήσει στην Ελλάδα.Προστατευμένο Περιεχόμενο Ρέι Μπράντμπερι (1920 – 2012), σαν σήμερα, ανάκτηση 9 Ιουνίου 2012 

 1950: Τα χρονικά του Άρη - (The Martian Chronicles), μυθιστόρημα, (μετάφραση: Φώντας Κονδύλης ως «Τα δίδυμα φεγγάρια του Άρη» για τις εκδόσεις «Μπουκουμάνη» ,1975) - μτφ. Δημήτρης Αρβανίτης για τις εκδ. "Απόπειρα", 1992 και επανέκδοση από τις εκδ. "Άγρα", 2011 με πρόλογο του Χόρχε Λουίς Μπόρχες)
 1951: Ο εικονογραφημένος άνθρωπος - (The Illustrated Man), συλλογή 18 διηγημάτων (μτφ. Χάρης Βελαχουτάκος για τις εκδ. Πάπυρος, 1971 και επανέκδοση από τις εκδ. Μπουκουμάνης, 1975 -  μτφ. μετάφραση Γιάννης Βαλούρδος και Δέσποινα Κερεβάντη για τις εκδ. Απόπειρα, 1992 - μτφ. Βασίλης Δουβίτσας για τις εκδ. "Άγρα", 2021)
 1953: Φαρενάιτ 451 - (Fahrenheit 451), δυστοπικό μυθιστόρημα, (μτφ. Βασίλης Δουβίτσας για τις εκδ. "Άγρα", 2012 - Μαρία Χρυσόχου για τις εκδ. "Παραπέντε", 2000 - Τζένη Βαγιάνου, εκδ. "Γρηγόρη", 1968)
 1957: Κρασί από πικραλίδα -  (Dandelion Wine), μυθιστόρημα που αποτελείται από ιστορίες συνδεδεμένες μεταξύ τους, (μτφ. Μιχάλης Μακρόπουλος για τις εκδ. "Καστανιώτης", 2004)
 1962: Κάτι κολασμένο έρχεται προς τα δω - (Something Wicked This Way Comes), μυθιστόρημα, (μτφ. Βασίλης Καλλιπολίτης για τις εκδ. "Αίολος", 1991)
 1972: Το δέντρο των Αγίων Πάντων - (The Halloween Tree), μυθιστόρημα, (μτφ. Ναούμ Θεοδοσιάδης για τις εκδ. "Μαγικό Κουτί", 2012)
 1972: Στα χρόνια των πυραύλων - (R Is for Rocket), συλλογή 17 διηγημάτων, (μτφ. - επιμ. Γιώργος Σωτήρχος για τις εκδ. "Συμπαντικές διαδρομές", 2011)
1985: Ο θάνατος είναι μοναχική υπόθεση - (Death Is a Lonely Business), μυθιστόρημα, (μτφ. Έφη Καλλιφατίδη για τις εκδ. "Απόπειρα", 1993)
 1996: Πέθανε ο σκύλος, κατά τ'άλλα όλα καλά - (Quicker Than the Eye), συλλογή 22 διηγημάτων, (μτφ. Βασίλης Δουβίτσας, εκδ. "Άγρα", 2010)
Επίσης:
Καλειδοσκόπιο (μετάφραση: Γιάννης Ανδρέου για τις εκδόσεις «Θέμα» 1988)
Το Δ του Διαστήματος - μυθιστόρημα (μετάφραση: Φώντας Κονδύλης για τις εκδόσεις «Αντίκοσμοι / Μπουκουμάνης» 1975)
Το τέλος της αρχής - μυθιστόρημα (μετάφραση: Ρένα Χατχούτ για τις εκδόσεις «Μανιατέας» 1978)
Εφιάλτες από το διάστημα (Dark carnival) - μυθιστόρημα (μετάφραση: Βασίλης Κατσάνης για τις εκδόσεις «Κάκτος» 1978)
Το τέλος του κόσμου - μυθιστόρημα (μετάφραση: Παύλος Μάτεσις για τις εκδόσεις «Κάκτος» 1978)
Ο θάνατος είναι μοναχική υπόθεση (Death is a lonely business) (μετάφραση: Έφη Καλλιφατίδη για τις εκδόσεις«Απόπειρα» 1985)

 Αναφορές 

Κατηγορία:Αμερικανοί ποιητές
Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Αμερικανοί θεατρικοί συγγραφείς
Κατηγορία:Αμερικανοί σεναριογράφοι
Κατηγορία:Αμερικανοί συγγραφείς επιστημονικής φαντασίας
Κατηγορία:Συγγραφείς παιδικής και νεανικής λογοτεχνίας
Κατηγορία:Αμερικανοί δοκιμιογράφοι